《荣华乐》
元代·宋褧

大明飞光白玉堂，花楼网户腾春香。鸣钟馔玉云母床，堂堂夫春侍中郎。

青云捧车谒汉皇，公卿夹毂趋道傍。董贤朝朝眠未央，将军夜穿蹋鞠场。

柏梁置酒诗成章，黄金驷马来徜徉。起山引泉大宅张，兰汤洒壁鸣笙簧。

女娥𥦖窱声绕梁，回风飞雪衣飘飏。芳年华月温柔乡，流苏斗帐垂珠珰。

红麸麝枕辟凶殃，紫金钗梁悬凤皇。阶前七十二鸳鸯，绮襜罗列生辉光。

平头奴子跽擎觞，酒酣调笑邯郸倡。腰横半解金蛇黄，玉池芙蓉帘外霜。

□符如火□□黄，门开将趋宫漏长。扶来丹地拜天子，愿沐鸿休亘终始。

作者简介：宋褧（1294-1346）， 字显夫，大都宛平（今属北京市）人。泰定元年（1324）进士，授秘书监校书即，改翰林编修。后至元三年（1337）累官监察御史，出佥山南宪，改西台都事，入为翰林待制，迁国子司业，擢翰林直学士，兼经筵讲官。卒赠范阳郡侯，谥文清。著有《燕石集》。延佑中，挟其所作诗歌，从其兄本（字诚夫）入京师，受到元明善、张养浩、蔡文渊、王士熙方等学者的慰荐。至治元年（1321），兄诚夫登进士第一，后三年（1324）显夫亦擢第，出于曹元用、虞集、孛术鲁翀之门，时士论荣之。